ตลาดหุ้นเอเชียไม่สดใส นักลงทุนจับตาผลการประชุมแบงก์ชาติญี่ปุ่นวันนี้!
ตลาดหุ้นเอเชียไม่สดใส นักลงทุนจับตาผลการประชุมแบงก์ชาติญี่ปุ่นวันนี้!
ตลาดหุ้นเอเชียไม่สดใส นักลงทุนจับตาผลการประชุมแบงก์ชาติญี่ปุ่นวันนี้!
21 ม.ค. 2563

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ เนื่องจากนักลงทุนชะลอการซื้อขายเพื่อรอผลการลงมติจากที่ประชุมนโยบายการเงินของธนาคารกลางญี่ปุ่น (BOJ) ในวันนี้ ขณะเดียวกัน นักลงทุนยังจับตาประธานาธิบดีโดนัลด์ ทรัมป์แห่งสหรัฐ กล่าวสุนทรพจน์ในการประชุมเวิลด์ อิโคโนมิก ฟอรั่ม (WEF) ที่เมืองดาวอส ประเทศสวิตเซอร์แลนด์ ในวันนี้ โดยคาดว่า ปธน.ทรัมป์จะแถลงในประเด็นการค้าและภาษีศุลกากร
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 24,072.81 จุด ลดลง 10.70 จุด, -0.04%
ดัชนี SSE Composite ตลาดหุ้นจีนเปิดวันนี้ที่ 3,085.79 จุด ลดลง 10.00 จุด, -0.32%
ดัชนี HSI ตลาดหุ้นฮ่องกงเปิดวันนี้ที่ 28,449.38 จุด ลดลง 346.53 จุด, -1.20%
ดัชนี KOSPI ตลาดหุ้นเกาหลีใต้เปิดวันนี้ที่ 2,259.81 จุด ลดลง 2.83 จุด, -0.13%
ดัชนี FTSE STI ตลาดหุ้นสิงคโปร์เปิดวันนี้ที่ 3,271.56 จุด ลดลง 8.53 จุด, -0.26%
ดัชนี FBMKLCI ตลาดหุ้นมาเลเซียเปิดวันนี้ที่ 1,589.29 จุด เพิ่มขึ้น 0.41 จุด, +0.03%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,570.20 จุด เพิ่มขึ้น 17.60 จุด, +0.23%
ตลาดหุ้นไต้หวันปิดทำการวันนี้เนื่องในวันหยุด
นอกจากนี้ นักลงทุนยังวิตกกังวลเกี่ยวกับการประท้วงในฮ่องกงที่รุนแรงขึ้นอีกครั้ง โดยเจ้าหน้าที่ตำรวจฮ่องกงได้ใช้แก๊สน้ำตาและสเปรย์พริกไทยเพื่อสลายการชุมนุมเมื่อช่วงเย็นวันอาทิตย์ที่ผ่านมา หลังจากกลุ่มผู้ประท้วงได้ก่อเหตุรุนแรงและทำร้ายเจ้าหน้าที่ตำรวจจนได้รับบาดเจ็บ